[{"text_idx": "#000000", "text": "Mondra gaztetuak ezin izan du Elgoibar garaitu, publikoaren itzuleran"}, {"text_idx": "#000003", "text": "Urtebete oso bat publiko barik jokatu behar izan ostean, ikus-entzule ugari Mojategiko harmailetara itzuli dira, Covidaren aurkako neurriekin. Izan ere, egun 360 ikusle har ditzakete, klub zuri-moreko Zuzendaritzak azaldu bezala."}, {"text_idx": "#000004", "text": "Txapelketako lehen partiduan Bergara UDAri nagusitu zaio, eta ondorioz bergararrek jokatuko dute biharko finala."}, {"text_idx": "#000005", "text": "Arratsaldeko bigarren partiduan Mondrak Elgoibarren aurka neurtu ditu indarrak. Cristian Levis entrenatzaile berriak agindu izan duen bezala, harrobiko jokalariei tokia egin die. Lehen zatian denboraldiari ekiteko hamaikakoa izan daitekeena zelairatu du:"}, {"text_idx": "#000007", "text": "Lehen zatian ez da aparteko gol aukerarik izan baina aipatzekoa da Xabi Arrizabalaga \u2018Arripu\u2019 urruneko jaurtiketa batekin gola sartzear izan dela lehen zatiaren luzapenean."}, {"text_idx": "#000008", "text": "Azpimarratzekoa da ere adibidez Danel Menak egindako partidua, ezkerreko hegalean gora eta behera aritu da."}, {"text_idx": "#000010", "text": "Elgoibarrek gola egin du, eta etxeko taldeak ahaleginak egin ditu partidua irabazteko edota behintzat berdintzeko. Partidua amaitzear zela, Mondrak gol aukera on bat zuenean, marrazainak jokoz kanpokoa adierazi du. Erabaki okerra:"}, {"text_idx": "#000011", "text": "Marrazainak berak Cristian Levisi onartu dio erratu egin dela, zelaitik kanpo zegoen jokalari batek jokoz kanpokoa ezer ezean uzten baitzuen."}, {"text_idx": "#000012", "text": "Azkenean Elgoibarrek 0 eta 1 irabazi du, eta partidua galdu arren, gure entrenatzaileak norgehiagoka baliatu du probak egiteko eta taldeak bere erritmoa bizitzeko."}, {"text_idx": "#000013", "text": "Bihar finala Bergarak eta Elgoibarrek jokatuko dute, arratsaldeko 18:00etatik aurrera. Mondrak eta UDAk 3. eta 4. postuak argitzeko partidua izango dute 16:00etan. Aupa Mondra!"}]